Ida Katherine Perkins, 88
SANDERS, Ky.—Ida Katherine Perkins, 88, of Sanders, Ky. died Saturday, Sept. 22, 2012, at her residence. waepad – Page 2 – Waepad-kind
Posted on May 1, 2019 by hanadutoit Posted in Uncategorized, Vriendskap	Tagged hanadutoit, Vriendskap, waepad, waepadkind	Leave a comment
GELUK… wat beteken die woord? Vrede in jou binneste?
Tonne liefde? Gesondheid? Seëninge?
Vir elkeen van ons op aarde het die woord ‘n ander betekenis.
Maar daardie betekenis is deel van ons lewe. Van ons daaglikse bestaan. Dit hou ons aan die gaan. Dit gee ons hoop. Dit gee ons krag om dit wat soos ‘n berg voel, aan te pak met alles binne ons.
Beskryf jou geluk, myne is gesondheid, familie en vriende wat my aanmekaar hou. Wat my toegooi met hulle vrede, wat my aanvaar nes ek is. My werk en my huisie waarin ek bly met al my diere kinders. Die omgewing waar ek my bevind, wat net al die mooi van die lewe uitstraal, wat my daagliks laat besef hoe klein is ek as mens. Hoe groot is ons Vader dat Hy alles geskep het in net 7 dae. Elke klein en groot wonderwerk wat hier is op aarde.
Ons nader die maand waarin ek my tweede kans gekry het in die lewe, jare gelede het my tyd gaan stil staan in Augustus, Die maand het verby gegaan met my daarin maar ‘n deel van my het gaan stilstaan in daardie tyd. Dae wat ek niks kan van onthou nie. Dae wat verby gegaan het vir my familie met al hulle bekommernisse oor my.
En dan die dae daarna wat ek nie kan beskryf hoe dit gevoel het nie. Die magteloosheid om op ‘n bed te lê en wag dat jou liggaam weer moet herstel. En net tyd en tyd alleen kon daardie herstel meebring. Dus weereens die woord GELUK… , vir my beteken dit ongelooflik baie. Al die vrede binne my, al die liefde wat ek ervaar van nuut en oud, om te kan lag, om ‘n druk uittedeel, om deel van mense te wees, om sport te kan beoefen, om te loop en praat en te kan sien. Al die klein dingetjies in die lewe, die roep van ‘n voëltjie in die oggend, ‘n nuwe roosknop, die bome wat vol blomme is maar geen blare nie, die blydskap van jou hond as jy by die huis kom. Om ‘n ouma te wees, om daardie kleine lyfie te sien groot word, om my te verstom aan haar mamma en pappa wat met so min kennis van ‘n pienkvoet daardie lyfie gevat het en haar so mooi versorg en groot maak. Om hulle oë te skien skitter as hulle oor haar praat. Die opgewondenheid in hulle stemme te hoor. Dit maak my hart vol geluk. In ons wêreld daarbuite waar daar soveel dinge aan die broei is, dink weer aan jou geluk. Moenie toelaat dat die wreedheid van alles jou geluk kom steel nie. Word stil, beleef alles wat jou hart maak klop. Wat jou laat glimlag, wat ‘n vonkel in jou oog gee, en maak vandag die beste een wat daar nog was. GELUK, maak dit joune…
Posted on April 7, 2019 by hanadutoit Posted in Persoonlik, Uncategorized	Tagged geluk, hanadutoit, Persoonlik, waepad, waepadkind	2 Comments
Wanneer laas het jy na jou hart laat kyk, gegaan vir ‘n dr’s ondersoek. Of neem jy net aan hy klop maar reg. Dit is hoe die ritme moet wees. Wat sal daar nou verkeerd met hom wees?
Wanneer laas het jy jou eie hart ondersoek? Is daar vrede of vreugde en tonne liefde? Of het haat en woede nes gemaak het in hom. Dit kan jy weet as jy jou oë oop maak in die oggend. Wat gaan deur jou as jy wakker word. Is daar ‘n “smile” op jou gesig of is daar net fronse tussen jou oë. Dan moet jy weet dat iewers binne jou, daar waar daardie warm hart is, dit is waar die borrels alles na buite stroom.
Van jou hart word jou are volgepomp, met al die positiewe energie wat daar is, of jou bloed word donker van die koudheid waar jou hart hom in bevind. Dit is hoe mense jou ook beleef.
Is jy vol sprankel, is jy vol lewenslus, blink jou oë, is daar glimlagte op jou gesig. Jou huppel in jou stap, jou kleredrag is dit helder en vol kleur. Jou persoonlikheid is borrelend, mense weet jy is ‘n bondel vreugde! Dit is hoe jy praat met mense, jou inspirasie vir hulle.
Of lyk jy sommer donker as jy na mense kyk, en jaag daardie koudheid wat jy uitstraal mense weg.
Dit is in jou stap, dit is hoe jy na mense kyk, dit is in jou oë, jy lyk soos die dood. Ongelukkig gaan jy nie mense met ‘n “smile” groet nie. Hulle gaan jou grensloos irriteer. Jy gaan wens die son het nie opgekom nie. Dat jy net in jou bed kan bly. Niemand sal weet wat die donkerte veroorsaak het in jou lewe nie.
Almal wat vrolik is, gaan ‘n pyn wees. Jy gaan praat oor die mense wat vol skyn is. Wat voorgee wat hulle nie is.
Maar my liewe vriend/in, ons elkeen kort daardie spesiale mens of mense in ons lewe. Die wat jou lewe so verryk dat jou hart oorloop van geluk. As ek my oë toe maak kan ek elkeen se gesiggie sien wat my lewe verryk. Ek kan hom/ haar hoor, ek kan hom/haar sien. Dit maak my lewe so vol.
Ek kan die goeie tye onthou. Dit is of dit soos gister was, hoe lekker is dit om te lag en te gesels, om net laf of verspot te wees. Om hand en hand ver ente te gaan stap, met net die stilte om julle.
Het jy al geluister na die song… Laaste asem, deur die groep HULLE. Dit is so ‘n mooi song, dit laat ‘n mens net weer besef, ons tyd op aarde is so kort. Hoekom moet ons aan gaan en nie ‘n kans waag as jy die geleentheid kry, om met alles te gaan vir liefde nie. Of vir geluk, of vir n nuwe loopbaan. Of om swanger te raak nie.
Hoekom moet ons stagneer in ons lewe, in elke dag te roetine, dieselfde tyd op te staan elke oggend, dieselfde roete te ry werk toe, weet jy hoeveel mis jy. Jy sien nie meer die mooi om jou raak nie. Want jy is so vasgevang in dieselfde pad, dieselfde “robot” , dieselfde gesigte in die hysbak.
Jy vergeet om te leef. Jy vergeet van die mooi om jou, jy vergeet van die mooi binne jou, nee jy straal net koudheid uit.
So gaan ondersoek jou hart vanaand in die stilte van jou binne kamer, Gaan luister na wat ons Vader vir jou wil sê. Maak jou oop om die mooi te ontvang wat mense vir jou wil gee. Moenie dit terug gooi in hulle gesigte nie.
Moenie vergeet om vir jouself lief te wees nie, onthou jy is uniek geskape, en daar is mense wat vrek oor jou…want daars net een jy!
Want om gelukkig te wees, dit skuld jy jouself…….VAT DIT WAT DIE LEWE JOU WIL GEE, EN MAAK DIE MOOISTE VAN DIT…MOENIE WAG NIE, VAT ALLES EN MAAK DIT JOUNE. LEWE VIR ‘N SLAG!
MAAK JOU OOP VIR GELUK.
Posted on March 26, 2019 by hanadutoit Posted in Vriendskap	Tagged hanadutoit, harte, Vriendskap, waepad, waepadkind	Leave a comment